Makipag-ugnayan sa Amin Telepono 206-296-VOTE (8683) 1-800-325-6165 TTY Relay: 711 Sa pamamagitan ng koreo o nang personal Punong Tanggapan para sa Halalan 919 Southwest Grady Way Renton, WA 98057 Email elections@kingcounty.gov Bukas tuwing Lunes hanggang Biyernes nang 8:30 a.m. - 4:30 p.m. Online kingcounty.gov/elections Makisali sa amin Madaling Gawin na Pagboto Ang mga Sentro ng Pagboto ay nagtatampok ng mga pantulong na device para sa mga taong nahihirapang tapusin ang kanilang balotang ipapadala sa koreo. Kung nahihirapan kang bumoto sa anumang paraan, mangyaring makipag-ugnayan sa amin sa 206-296-VOTE (8683) Mga gamit sa pagboto sa iba pang wika Bukod sa wikang Ingles, ibinibigay rin ng King County Elections ang mga balota at ang lahat ng gamit sa pagboto sa wikang Chinese, Korean, Spanish, at Vietnamese. Makipag-ugnayan sa amin upang hilingin ang mga gamit sa pagboto sa isa sa mga wikang ito. Isang gabay sa Pagboto sa King County
Sino ang maaaring magparehistro para makaboto Dapat ay isa kang mamamayan, legal na residente ng Estado ng Washington, labing-anim na taong gulang pataas, hindi diskwalipikado sa pagboto dahil sa isang utos ng hukuman, at hindi kasalukuyang nakabilanggo matapos mahatulan ng marahas na krimen. Maaaring magparehistro nang maaga ang mga 16 at 17 taong gulang para makaboto, at awtomatiko nilang matatanggap ang kanilang balota kapag kwalipikado silang bumoto. Simula Enero 2022, agad na ipanunumbalik ang mga karapatang bumoto kapag nakalaya na ang isang bilanggo matapos mahatulan ng marahas na krimen - anupaman ang lagay ng pagbabantay sa kanya sa komunidad. Kailangan lang magparehistro ng mga taong dating nahatulan ng marahas na krimen para makaboto pagkalaya nila. Ang mga may edad na 17 na magiging 18 taong gulang na bago ang Pangkalahatang halalan ay maaaring maghain ng balota sa Pangunahing halalan. Kung maagang nakapagparehistro para makaboto, ang mga kwalipikadong 17 taong gulang ay awtomatikong makakatanggap ng balota para sa unang halalan kung saan sila kwalipikadong bumoto. Kunin ang iyong balota Kapag rehistrado ka nang bumoto, ipapadala namin ang balota mo sa iyong address para sa koreo sa loob ng humigit-kumulang tatlong linggo bago ang susunod na halalan, mas maaga para sa mga botanteng nasa serbisyo at ibang bansa. Alamin kung ano ang nasa iyong balota Bago ang bawat halalan, makakatanggap ka rin ng polyeto para sa mga botante na may kasamang mga pahayag at impormasyon sa pakikipag-ugnayan para sa mga kandidato at mas marami pang impormasyon tungkol sa mga panukala sa balota. Maaari ka ring makahanap ng naka-personalize na gabay para sa mga botante na magtatampok lang sa mga tunggalian kung saan ka kwalipikadong bumoto sa kingcounty. Bumoto sa iyong balota Gumamit ng kahit anong color pen upang punan ang oval sa tabi ng pipiliin mo sa bawat paligsahan. Kung magkamali ka man, guhitan lang mismo ang kabuuan ng una mong pinili, kasama na ang oval, at punan ang oval sa tabi ng iyong bagong pipiliin. Bagamat hinihikayat ka namin na bumoto sa iyong buong balota, maaari mong laktawan ang anumang tunggaliang gusto mo at ibibilang lang namin ang mga tunggalian kung saan ka bumoto. Pirmahan ang ibabalik mong sobre Upang maibilang ang iyong balota, dapat mong pirmahan ang pagpapahayag na nasa ibabalik na sobre at dapat tumugma ang pirmang iyon sa pirmang nasa talaan mo ng pagpaparehistro bilang botante. Hindi kailangang nakasulat nang dikit-dikit o nababasa ang iyong pirma, kailangan lang nitong tumugma sa kung ano ang nakadokumento. Kung hindi tugma ang pirma mo o wala kang pirma, magpapadala kami sa iyo ng sulat at makikipag- ugnayan sa pamamagitan ng telepono at email kung nakadokumento sa amin ang impormasyong iyon. Kailangan lang namin na magsagot ka at magbalik ng isang simpleng form. Ibalik ang iyong balota Maaari mong ibalik ang iyong balota sa pamamagitan ng koreo, sa isang Vote Center (Sentro ng Pagboto) o Student Engagement Hub (Hub para sa Pakikibahagi ng Mag-aaral), o sa isa sa mahigit 70 secure na drop box ng balota na matatagpuan sa iba't ibang bahagi ng King County - hindi kailangan ng selyo. Kung pipiliin mong ipadala sa koreo ang iyong balota, inirerekomenda namin na gawin mo ito hanggang sa Biyernes bago ang Araw ng Halalan upang matiyak na nasa oras ang postmark. Upang maibilang, ang iyong balota ay naka-postmark na dapat pagsapit ng Araw ng Halalan o naihulog na sa isang drop box pagsapit ng eksaktong 8 p.m. Subaybayan ang iyong balota Tingnan ang online na tracker ng balota upang tiyakin na natanggap at naibilang ang iyong balota. Ang online na tracker ng balota rin ang pinakamabilis na paraan upang alamin kung may problema sa pirma sa iyong balota para malutas mo ito at maibilang ang iyong boto. Subaybayan ang iyong balota sa